
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Επίταξη οικοπέδου για την στέγαση του 6ου Γυμνασί- 
ου και Λυκείου «ΑΓ. ΑΝΝΑΣ» ΓΕΡΟΒΟΥΝΟΥ ΔΗ¬ 
ΜΟΥ ΑΧΑΡΝΩΝ (Ο.Τ.2122). 1 

Σύσταση Νομικού Προσώπου στο Δήμο Βιστωνίδας - 
Ν. Ξάνθης με το όνομα «ΚΕΝΤΡΟ ΑΝΟΙΧΤΗΣ 
ΠΡΟΣΤΑΣΙΑΣ ΗΛΙΚΙΩΜΕΝΩΝ (Κ.Α.Π.Η.) ΔΗΜΟΥ 
ΒΙΣΤΩΝΙΔΑΣ - Ν. ΞΑΝΘΗΣ» (με παραρτήματα 


στους οικισμούς του Δήμου). 2 

Τροποποίηση Οργανισμού Εσωτερικής Υπηρεσίας 

Δήμου Δημητρίου Υψηλάντη Ν. Κοζάνης. 3 

Ίδρυση καταφυγίου άγριας ζωής στο Δήμο Παλλήνης 
Ν. Χαλκιδικής. 4 


ΑΠΟΦΑΣΕΙ Σ 

Αριθ. Πρωτ. Βαθμ. Προτ.: ΣΤ1/1785 (1) 

Επίταξη οικοπέδου για την στέγαση του 6ου Γυμνασίου 
και Λυκείου «ΑΓ. ΑΝΝΑΣ» ΓΕΡΟΒΟΥΝΟΥ ΔΗΜΟΥ 
ΑΧΑΡΝΩΝ (Ο.Τ.2122). 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων α) 22 παρ.3 και 112 παρ 1 
του Συντάγματος καιβ) ιδίως των 19 (παρ.2), 20,22 και 23 
του Ν.Δ 17/1974 «Περί Πολιτικής Σχεδιάσεως Εκτάκτου 
Ανάγκης» (Α'236). 

2. Τις διατάξεις του άρθρου 29Ατου Ν. 1558/85(ΑΊ37) 
που προστέθηκε μετο άρθρο27του Ν.2081/92 (ΑΊ54) και 
τροποποιήθηκε με το άρθρο 1 παρ. 2α του Ν. 2469/97 
(Α'38) 

3. Την υπ’ αριθμ.Υ.496/7.10.1999 Απόφαση του Πρωθυ¬ 
πουργού η οποία δημοσιεύθηκε στην Εφημερίδα της Κυ- 
βερνήσεως (ΦΕΚ 1860 / Β/8.10.99) και με την οποία μας 
παρέχεται η έγκριση για επίταξη καταλλήλων ακινήτων 
στο Νομό Αττικής, στα διοικητικά όρια των Δήμων: ΑΧΑΡ¬ 
ΝΩΝ, ΑΓ. ΑΝΑΡΓΥΡΩΝ, ΙΛΙΟΥ, ΑΝΩ ΛΙΟΣΙΩΝ, ΚΑΜΑΤΕ¬ 
ΡΟΥ, ΑΙΓΑΛΕΩ, ΦΥΛΗΣ, ΜΕΓΑΡΩΝ, ΕΛΕΥΣΙΝΑΣ, ΜΕΤΑ¬ 
ΜΟΡΦΩΣΗΣ, Ν. ΗΡΑΚΛΕΙΟΥ, Ν. ΦΙΛΑΔΕΛΦΕΙΑΣ, Ν. ΙΩ¬ 


ΝΙΑΣ, ΠΕΡΙΣΤΕΡΙΟΥ, ΠΕΤΡΟΥΠΟΛΗΣ, ΑΣΠΡΟΠΥΡΓΟΥ, 
ΑΓ. ΒΑΡΒΑΡΑΣ, ΠΕΙΡΑΙΑ, ΝΙΚΑΙΑΣ, ΚΟΡΥΔΑΛΛΟΥ, ΚΕ- 
ΡΑΤΣΙΝΙΟΥ, ΚΑΛΛΙΘΕΑΣ, ΖΩΓΡΑΦΟΥ, ΚΑΙ ΑΘΗΝΑΙΩΝ, 
για τη στέγαση των σχολείων που μετά τη διενέργεια των 
νομίμων ελέγχων έχουν κριθεί ακατάλληλα προς στέγα¬ 
ση. 

4. Την υπ’ αρ. πρωτ. Οκ. 3751 /Τ0/31.10.1999 (ΦΕΚ 
1712/Β/10.9.1999) απόφαση του ΥΠΟΥΡΓΟΥ ΕΘΝΙΚΗΣ 
ΟΙΚΟΝΟΜΙΑΣ ΚΑΙ ΤΩΝ ΥΦΥΠΟΥΡΓΩΝ ΟΙΚΟΝΟΜΙΚΩΝ 
ΚΑΙ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡ¬ 
ΓΩΝ «Περί αποκαταστάσεως ζημιών από το σεισμό της 
7ης Σεπτεμβρίου 1999 στο Νομό Αττικής». 

5. Την 1039386/441/Α006/21.4.2000 απόφαση του Πρω¬ 
θυπουργού και του Υπουργού Οικονομικών «Ανάθεση αρ¬ 
μοδιοτήτων του Υπουργού Οικονομικών στου Υφυπουρ¬ 
γούς Οικονομικών» (Β 571). 

6. Τη δημιουργηθείσα κατάσταση εξαιρετικώς επείγου¬ 
σας εκτάκτου και απροβλέπτου ανάγκης συνεπεία των 
εκτεταμένων ζημιών οι οποίες προκλήθηκαν εκ των προ¬ 
σφάτων σεισμών στην περιοχή κυρίως του Νομού Αττικής. 

7. Την επιτακτική ανάγκη αντιμετώπισης των προκλη- 
θεισών ζημιών εκ των σεισμών σε σχολικά κτίρια των πλη- 
γεισών περιοχών. 

8. Τη, συνεπεία των ανωτέρω, αδυναμία αμέσου αντιμε¬ 
τώπισης της δημιουργηθείσας εκτάκτου καταστάσεως 
δια της συνήθους νομοθετικής ρυθμίσεως των συναφών 
θεμάτων. 

9. Την υπ’ αρ. Γ1/Φ500/9956/15.5.2000 έγγραφο του 
ΟΣΚ ΑΕ προς το ΥΠΕΠΟ για την ανάγκη επίταξης οικοπέ¬ 
δου στον Δήμο Αχαρνών για τη στέγαση του 6ου Γυμνα- 
σίου και Λυκείου «Αγ. Άννας» Γεροβουνού. 

10. Το γεγονός ότι δεν υπάρχουν σχολικά κτίρια τα 
οποία μπορούν να στεγάσουν τους μαθητές του συγκε¬ 
κριμένου σχολείου της περιοχής του Δήμου Αχαρνών και 
ακάλυπτοι χώροι ιδιοκτησίας του Δημοσίου και του ΟΣΚ 
ΑΕπου μπορούν να χρησιμοποιηθούν για την κάλυψη των 
αναγκών. 

11. Το γεγονός ότι δεν έχει περατωθεί ακόμη η διαδικα¬ 
σία αποκτήσεως του ως άνω ακινήτου με αναγκαστική 
απαλλοτρίωση με σκοπό την ανέγερση διδακτηρίου. 

12. Το γεγονός ότι από τις προτεινόμενες διατάξεις 
προκαλείται σε βάρος του προϋπολογισμού του ΟΣΚΑ.Ε 
δαπάνη ύψους 600.000 δρχ. για το τρέχον έτος και 
1.200.000 δρχ για καθένα των ετών 2001 - 2003, που θα 

καλύπτεται από τις πιστώσεις του ανωτέρω προϋπολογι¬ 
σμού, αποφασίζουμε: 

Επιτάσσουμε τονπαρακάτω χώρο του Δήμου Αχαρνών: 

Για τη στέγαση του 6ου Γυμνασίου και Λυκείου «Αγ. Άν¬ 
νας» Γεροβουνού, το χώρο εμβαδού 7.150 μ2 που βρί¬ 
σκεται μεταξύ των οδών Παπαφλέσσα και Παπανδρέου 
(Ο.Τ.2122), περιοχή Αχαρνών. 

Το μίσθωμα για την επίταξη του οικοπέδου θα καθορι- 
σθεί και θα καταβληθεί σύμφωνα μετις κείμενες διατάξεις. 

Αναθέτουμε την εκτέλεση της παρούσης στον ΟΣΚ ΑΕ. 

Η Απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιουνίου 2000 

οι ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ 

ΟΙΚΟΝΟΜΙΚΩΝ ΘΡΗΣΚΕΥΜΑΤΩΝ 

Γ. ΠΑΠΑΝΤΩΝΙΟΥ Π. ΕΥΘΥΜΙΟΥ 


Αριθ. Πρωτ.: 956 (2) 

Σύσταση Νομικού Προσώπου στο Δήμο Βιστωνίδας - Ν. 
Ξάνθης με το όνομα «ΚΕΝΤΡΟ ΑΝΟΙΧΤΗΣ 
ΠΡΟΣΤΑΣΙΑΣ ΗΛΙΚΙΩΜΕΝΩΝ (Κ.Α.Π.Η.) ΔΗΜΟΥ 
ΒΙΣΤΩΝΙΔΑΣ - Ν. ΞΑΝΘΗΣ» (με παραρτήματα στους 
οικισμούς του Δήμου). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του άρθρου 203 του Π.Δ/τος 410/95 
(Δ.Κ.Κ.), (ΦΕΚ Α' 231 ) «Κωδικοποίηση σε ενιαίο κείμενο 
νόμου με τίτλο «Δημοτικός και Κοινοτικός Κώδικας» των 
ισχυουσών διατάξεων του Δημοτικού και Κοινοτικού Κώ¬ 
δικα, όπως τροποποιήθηκαν και συμπληρώθηκαν. 

2. Την αριθ. 323 /30.12.1999 νόμιμη απόφαση του Δη¬ 
μοτικού Συμβουλίου Βιστωνίδας Ν. Ξάνθης για τη σύστα¬ 
ση νομικού προσώπου με το όνομα «Κέντρο Ανοιχτής 
Προστασίας Ηλικιωμένων Δήμου Βιστωνίδας» (με παραρ¬ 
τήματα στους οικισμούς του Δήμου). 

3. Τις διατάξεις του Ν.2503/97 (Διοίκηση, οργάνωση, 
στελέχωση της περιφέρειας, ρύθμιση θεμάτων για την 
Τ.Α. και άλλες διατάξεις), αποφασίζουμε: 

Άρθρο Ιο 

Συστήνουμε στο Δήμο Βιστωνίδας Νομού Ξάνθης Νομι¬ 
κό Πρόσωπο Δημοσίου Δικαίου με την επωνυμία «Κέντρο 
Ανοιχτής Προστασίας Ηλικιωμένων (Κ.Α.Π.Η.) με παραρ¬ 
τήματα στους οικισμούς του Δήμου. 

Άρθρο 2ο 
Σκοπός 

Σκοπός του Κ.Α.Π.Η. 1) Είναιηπρόληψη βιολογικών ψυ¬ 
χολογικών και κοινωνικών προβλημάτων των ηλικιωμένων 
ώστε να παραμείνουν αυτόνομα ισότιμα και ενεργά μέλη 
του Κοινωνικού Συνόλου. 

2) Η διαφώτιση και η συνεργασία του ευρύτερου κοινού 
και των ειδικών φορέων σχετικά με τα προβλήματα και τις 
ανάγκες των ηλικιωμένων. 

3) Η έρευνα σχετικών θεμάτων με τους ηλικιωμένους. 

Άρθρο 3ο 
Μέλη του Κ.Α.Π.Η. 

Μέλη των Κέντρων Ανοικτής Προστασίας Ηλικιωμένων 


εγγράφονται άτομα από 60 ετών και άνω άνδρες και γυ¬ 
ναίκες που κατοικούν στην περιοχή που λειτουργεί το Κέ¬ 
ντρο, χωρίς διάκριση οικονομικών δυνατοτήτων. 

Ο αριθμός των μελών κάθε Κέντρου δεν μπορεί να είναι 
μεγαλύτερος από 300 μέλη και μικρότερος από 50 μέλη. 

Επιτρέπεται η ίδρυση παραρτήματων των οποίων ο 
αριθμός μελών δεν πρέπει να είναι μικρότερος από 20 και 
μεγαλύτερος των 100. 

Η δε οργάνωση και λειτουργία των Παραρτημάτων θα 
εξαρτάται από το Κεντρικό Κ.Α.Π.Η. του Δήμου με έδρα 
τη Γενισέα. 

Εντός του αριθμητικού ορίου και εφόσον δεν έχει συ¬ 
μπληρωθεί ο αριθμός αυτός εγγράφονται και νεαρώτε- 
ρες ηλικίες. 

Τα μέλη για την εγγραφή τους πληρώνουν συνδρομή η 
οποία είναι συμβολική ανάλογα με τις οικονομικές τους 
δυνατότητες. 

Επίσης ανάλογη οικονομική συμμετοχή καταβάλλουν 
τα μέλη για τη συμμετοχή τους στις εκδηλώσεις και στα 
διάφορα προγράμματα που οργανώνει το Κέντρο. 

Άρθρο 4ο 

Υπηρεσίες που προσφέρουν τα Κέντρα Ανοικτής Προ¬ 
στασίας Ηλικιωμένων. 

Σταπροστατευόμενααπότο Κέντρο άτομα παρέχονται: 

α) Εντευκτήριο στο οποίο λειτουργεί Καντίνα που προ¬ 
σφέρει ρόφημα, αναψυκτικά κ.λ.π. και βρίσκουν συντρο¬ 
φιά και απασχόληση τα μέλη. 

β) Οργανωμένη ψυχαγωγία (εκδρομές με πούλμαν 
κ.λ.π.) και επιμόρφωση (διαλέξεις, μελέτη θεμάτων, ερ¬ 
γασία με ομάδες κ.λ.π.). 

γ) Φροντίδα και οδηγίες για Ιατροφαρμακευτική και Νο¬ 
σοκομειακή Περίθαλψη. 

δ) Κοινωνική εργασία στους ίδιους και στο άμεσο περι¬ 
βάλλον τους. 

ε) Φυσικοθεραπεία. 

στ) Εργοθεραπεία. 

ζ) Βοήθεια στο Σπίτι για τα άτομα που ζούν μόνα τους ή 
για αυτά που έχουν ιδιαίτερες ανάγκες εξυπηρετήσεως 
μέσα και έξω από το σπίτι (π.χ. ελαφρύ μαγείρεμα, μικρο- 
θελήματα και διάφορες μικροεξυπηρετήσεις). 

Άρθρο 5ο 

Διοίκηση 

Το Κέντρο Ανοικτής Προστασίας υπερήλικων διοικείται 
από Συμβούλιο που έχει επτά (7) μέλη και το απαρτίζουν: 

1.0 κάθε φορά Δήμαρχος ή βοηθός Δημάρχου που ορί¬ 
ζει ο Δήμαρχος, ως Πρόεδρος. 

2. Ένας (1) Δημοτικός Σύμβουλος, που ορίζεται με από¬ 
φαση του Δημοτικού Συμβουλίου. 

3. Δύο (2) αιρετά μέλη του Κέντρου Ανοικτής Προστα¬ 
σίας Ηλικιωμένων, που εκλέγονται ανάμεσα στα μέλη του 
από αυτά. 

4. Μία Κοινωνική Λειτουργός, υπάλληλος του Υπουρ¬ 
γείου Υγείας και Πρόνοιας, που ορίζεται από το Υπουρ¬ 
γείο. 

5. Ένας Δημότης που προτείνει ο Δήμαρχος ανάμεσα 
σε πρόσωπα τα οποία ασχολούνται με τα ανθρωπιστικά 
επαγγέλματα και ορίζεται με απόφαση του Δημοτικού 
Συμβουλίου. 

6. Ένας αιρετός εκπρόσωπος των εργαζομένων στο 
Κ.Α.Π.Η. 

Από τα μέλη του Διοικητικού Συμβουλίου, εκλέγονται 

στην αρχή κάθε Δημοτικής περιόδου, ο Αντιπρόεδρος και 
ο Γραμματέας αυτού. 

Τα μέλη του Διοικητικού Συμβουλίου αποτελούνται από 
κατοίκους του Δήμου, με εξαίρεση την Κοινωνική Λει¬ 
τουργό. 

Το Διοικητικό Συμβούλιο φροντίζει για την επιτυχία του 
σκοπού του Κέντρου Ανοικτής Προστασίας Ηλικιωμένων, 
διαχειρίζεται την περιουσία του και γενικά τα συμφέροντά 
του και διοικεί, εποπτεύει και ελέγχει όλη την λειτουργία 
του, που την καθορίζει το Πρόγραμμα εξωϊδρυματικής 
προστασίας και οι σχετικές διατάξεις του Δημοτικού και 
Κοινοτικού Κώδικα, όπως ισχύουν κάθε φορά, σχετικά με 
τα «Δημοτικά και Κοινοτικά Πρόσωπα», καθώς και τα δια¬ 
τάγματα και οι Υπουργικές αποφάσεις που εκδίδονται σε 
εκτέλεσή τους και ο παρών Κανονισμός του. 

Το Διοικητικό Συμβούλιο με απόφασή του, μπορεί να 
αναθέτει σε μέλη του τη φροντίδα και επιμέλεια ορισμέ¬ 
νων τομέων της δραστηριότητάς του. 

Μπορεί επίσης να συγκροτεί Επιτροπές, στις οποίες θα 
μετέχουν και ιδιώτες εθελοντές που δεν είναι μέλη του, με 
σκοπό να φροντίζουν και να επιμελούνται συγκεκριμέ¬ 
νους τομείς της δραστηριότητάς του. 

Τέτοιες Επιτροπές ενδεικτικά μπορεί να είναι: 

α) Επιτροπή που θα φροντίζει για την πραγματοποίηση 
διαλέξεων και ελευθέρων συζητήσεων γενικά και πάνω σε 
θέματα και προβλήματα που απασχολούν τους ηλικιωμέ¬ 
νους του Δήμου, προβολές ταινιών. 

β) Επιτροπή που θα φροντίζει την Ιατροφαρμακευτική 
και Νοσοκομειακή Περίθαλψη, φυσιοθεραπευτική αγωγή 
Εργασιοθεραπεία και κοινωνική εργασία. 

γ) Επιτροπή που θα φροντίζει για τη Βοήθεια στο Σπίτι 
και την αντιμετώπιση προβλημάτων των ηλικιωμένων. 

δ) Επιτροπή που θα φροντίζει για την πραγματοποίηση 
ψυχαγωγικών και μορφωτικών εκδηλώσεων και επιμορ¬ 
φωτικών σεμιναρίων, ως και οργανωμένων διακοπών. 

ε) Επιτροπή για τη δημιουργία και ανάπτυξη δανειστι¬ 
κής βιβλιοθήκης στους ηλικιωμένους του Δήμου. 

Οι Επιτροπές αυτές και όσες άλλες μπορεί να συστα- 
θούν, θα έχουν όσες αρμοδιότητες θα τους δίνει το Διοι¬ 
κητικό Συμβούλιο 

Άρθρο 6ο 

Εκλογή και Θητεία των μελών του Διοικητικού Συμβου¬ 
λίου. 

1) Η θητεία του Διοικητικού συμβουλίου ακολουθεί τη 
Δημοτική περίοδο. 

2) Μέσα σε 15 ημέρες από την εγκατάσταση της Δημο¬ 
τικής Αρχής, το Δημοτικό Συμβούλιο συνεδριάζει και 
εκλέγει με μυστική ψηφοφορία και απόλυτη πλειοψηφία 
του συνολικού αριθμού των μελών του, έναν Δημοτικό 
Σύμβουλο και έναν Δημότη που τονπροτείνει ο Δήμαρχος 
ανάμεσα σε πρόσωπα που απασχολούνται με τα ανθρω¬ 
πιστικά επαγγέλματα, για να αποτελέσουν τα δύο από τα 
μέλη του Διοικητικού Συμβουλίου του Κέντρου Ανοικτής 
Προστασίας Ηλικιωμένων. 

Κατά την εκλογή εφαρμόζονται ανάλογα κατά περίπτω¬ 
ση και οι διατάξεις του άρθρου 97 του υπ’ αριθ. 1065/80 
«Περί κυρώσεως του Δημοτικού και Κοινοτικού Κώδικα» 
και όπως θα ισχύουν αυτές κάθε φορά. 

3) Στο ίδιο αυτό χρονικό διάστημα τα προστατευόμενα 
μέλη του Κέντρου , εκλέγουν ανάμεσα από αυτά με απλή 
πλειοψηφία δύο (2) για να είναι τα αιρετά μέλη του Διοι¬ 
κητικού Συμβουλίου 


4) Ο Πρόεδρος προσκαλεί αμέσως τα ως άνω εκλεγό¬ 
μενα και οριζόμενα μέλη για συγκρότηση του Διοικητικού 
Συμβουλίου σε σώμα και για να εκλέξουν ανάμεσα από τα 
μέλη του, τον Αντιπρόεδρο και τον Γραμματέα του. 

5) Νέα μέλη του Διοικητικού Συμβουλίου ορίζονται, 
όταν λήξει η θητεία των παλαιών ή όταν, κατά τη διάρκεια 
της θητείας τους, κενωθεί για οποιοδήποτε λόγο. Μέχρι 
εκλογής του αιρετού μέλους από τα προστατευόμενα μέ¬ 
λη του Κέντρου, ή μέχρι πληρώσεως οποιοσδήποτε κε- 
νουμένης θέσεως μέλους, το Διοικητικό Συμβούλιο λει¬ 
τουργεί με την ελλειπή σύνθεσή του, που δεν μπορεί να εί¬ 
ναι κατώτερη από τον αριθμό που απαιτείται για την 
απαρτία. 

6) Τα μέλη του Διοικητικού Συμβουλίου του Κέντρου θα 
μπορούν να αντικατασταθούν κατά τη διάρκεια της θητεί- 
αςτους, για αποχρώνταλόγο, σχετικά με τη λειτουργίατου 
Κέντρου, ύστερα από απόφαση του Δημοτικού Συμβουλί¬ 
ου που λαμβάνεται με την πλειοψηφία του συνόλου των με¬ 
λών του, ή με απόφαση του Υπουργείου Υγείας και Πρό¬ 
νοιας για την, από αυτό οριζομένη Κοινωνική Λειτουργό. 

Άρθρο 7ο 

Αναπλήρωση του Προέδρου - 
Απαρτία του Διοικητικού Συμβουλίου. 

1) Αναπληρωτής του Προέδρου του Διοικητικού Συμ¬ 
βουλίου , είναι ο Αντιπρόεδρός του. 

2) Το Διοικητικό Συμβούλιο βρίσκεται σε απαρτία, εφό¬ 
σον είναι παρόντες ο Πρόεδρος ή ο Αντιπρόεδρος και άλ¬ 
λα τρία τουλάχιστον μέλη του. 

3) Οι διατάξεις της παραγρ. 5 εδάφ. β'του άρθρου 5του 
παρόντος, εφαρμόζονται και στην περίπτωση της προη¬ 
γούμενης παραγράφου. 

Άρθρο 8ο 

Συνεδριάσεις Διοικητικού Συμβουλίου 

Το Διοικητικό Συμβούλιο συνέρχεται σε συνεδρίαση 
ύστερα από πρόσκληση του Προέδρου του και υπό την 
Προεδρία του μία φορά το μήνα τουλάχιστον. 

Ο Πρόεδρος μπορεί να συγκαλείτο Διοικητικό Συμβού¬ 
λιο,όσες φορές κρίνει ότι επιβάλλεται τούτο, ή όταν ζητη¬ 
θεί αυτό από την πλειοψηφία των μελών του. 

Οι αποφάσεις του Διοικητικού Συμβουλίου λαμβάνονται 
με απόλυτη πλειοψηφία των παρόντων μελών. Σε ισοψη- 
φία υπερισχύει η ψήφος του Προέδρου. 

Όταν ο Πρόεδρος απουσιάζει ή κωλύεται τον αναπλη¬ 
ρώνει ο Αντιπρόεδρος. 

Τα πρακτικά των συνεδριάσεων του Διοικητικού Συμ¬ 
βουλίου και οι αποφάσεις του καταχωρούνται με χρονο¬ 
λογική σειρά σε ειδικό βιβλίο που είναι αριθμημένο και μο¬ 
νογραφημένο από τον Πρόεδρο και σφραγισμένο σε κά¬ 
θε σελίδα με τη σφραγίδα του Κέντρου Ανοικτής 
Προστασίας. Τηρούνται δε με τη φροντίδα και ευθύνη του 
Γ ραμματέα του Διοικητικού Συμβουλίου και υπογράφο¬ 
νται από αυτόν και τον Πρόεδρο καθώς και από άλατα μέ¬ 
λη του Δ.Σ. που μετείχαν στη συνεδρίαση, κατά την αρχή 
της επομένης συνεδριάσεως αυτού, όπου γίνεται η επι¬ 
κύρωση, ύστερα από ανάγνωσή τους. 

Τα μέλη του Διοικητικού Συμβουλίου είναι υποχρεωμέ¬ 
να να προσέρχονται ανελλειπώς στις συγκαλούμενες από 
τον Πρόεδρο ή από την πλειοψηφία τους, συνεδριάσεις 
του, να διασκέπτονται και να αποφασίζουν για όλα τα ζη¬ 
τήματα που αφορούν στη λειτουργία και την πρόοδο του 

Κέντρου Ανοικτής Προστασίας Ηλικιωμένων του Δήμου 
Βιστωνίδας. 

Άρθρο 9ο 

Αποφάσεις του Διοικητικού Συμβουλίου 

1) Οι αποφάσεις του Διοικητικού Συμβουλίου που ανα- 
φέρονται σε Διοικητικά αντικείμενα, άσχετα προς τη δια- 
χείρηση της περιουσίας είναι αμέσως εκτελεστές ύστερα 
από τον έλεγχο της νομιμότητας που ασκεί ο αρμόδιος 
Νομάρχης. 

2) Οι αποφάσεις του Διοικητικού Συμβουλίου που αφο¬ 
ρούν στη Διαχείρηση της περιουσίας (προϋπολογισμός, 
απολογισμός, μισθώσεις, αγορές, δάνεια, Συμβιβασμοί, 
κατάργηση δίκης, κάθε φύσεως δωρεές, κανονισμός μι¬ 
σθοδοσίας κ.λ.π.) θα πρέπει να εγκριθούν με απόφαση 
του Δημοτικού Συμβουλίου η οποία για να γίνει εκτελε¬ 
στή, υπόκειται στον έλεγχο του Νομάρχη, σύμφωνα με τις 
διατάξεις του Δημοτικού και Κοινοτικού Κώδικα. 

3) Εισηγητές των θεμάτων είναι οι υπηρετούντες στο 
Κ.Α.Π.Η. καθένας για θέματα της αρμοδιότητάςτου. 

Άρθρο 10ο 

Εκπροσώπηση του Κέντρου Ανοικτής Προστασίας 
Ηλικιωμένων 

Το Κέντρο Ανοικτής Προστασίας Ηλικιωμένων εκπρο¬ 
σωπείται ενώπιον των πάσης φύσεως και δικαιοδοσίας εν 
γένει Δικαστηρίων και Δημοσίων και Διοικητικών εν γένει 
Αρχών καθώς και στις συναλλαγές του με φυσικά και πα¬ 
ντός είδους Νομικά Πρόσωπα Δημοσίου και Ιδιωτικού Δι¬ 
καίου και Οργανισμούς πάσης φύσεως,από τον Πρόεδρο 
του Διοικητικού Συμβουλίου του, τον οποίο, όταν απου¬ 
σιάζει ή κωλύεται, τον αντικαθιστά ο Αντιπρόεδρος. 

Άρθρο 11ο 

Αρμοδιότητες του Προέδρου του Δ.Σ. 

Ο ΠρόεδροςτουΔ.Σ. συγκαλείτο Διοικητικό Συμβούλιο 
σε συνεδρίαση και Προεδρεύει αυτού,προΐσταται στις 
υπηρεσίες του Κέντρου Ανοικτής Προστασίας Ηλικιωμέ¬ 
νων και ασκεί τη γενική εποπτεία και τον έλεγχο της λει¬ 
τουργίας του. 

Εκπροσωπείτο Κέντρο όπως αναφέρεται στο προηγού¬ 
μενο άρθρο και φροντίζει για τα συμφέροντα αυτού, σύμ¬ 
φωνα με τις διατάξεις των Νόμων και του παρόντος Κανο¬ 
νισμού και με τις αποφάσεις του Διοικητικού Συμβουλίου. 

Συντάσσει μαζί με το Διοικητικό Συμβούλιο τον προϋπο¬ 
λογισμό κάθε χρόνου του Κέντρου τούτου, καθώς και τον 
απολογισμό του και παραγγέλει την πληρωμή των εξόδων 
του προϋπολογισμού, και κάθε άλλη έκτακτη δαπάνη και 
φροντίζει για την τήρηση ακριβώς των διατάξεων που 
ισχύουν κάθε φορά και αναφέρονται στα Δημοτικά και Κοι¬ 
νοτικά Νομικά Πρόσωπα και του παρόντος Κανονισμού. 

Εισηγείται στο Διοικητικό Συμβούλιο τα θέματα που 
πρέπει να συζητηθούν και ναληφθούνπάνω σε αυτά απο¬ 
φάσεις και εκτελεί αυτός. 

Θεωρεί και υπογράφει όλα τα έγγραφα που εξέρχονται, 
τα αποδεικτικά στοιχεία των εισπράξεων, τα εντάλματα 
των πληρωμών και τις μισθοδοτικές καταστάσεις του 
προσωπικού. 

Υπογράφει επίσης και τα πρακτικά των συνεδριάσεων 
του Διοικητικού Συμβουλίου μαζί με τον Γραμματέα. 

Άρθρο 12ο 

Ταμειακή Υπηρεσία - Διαχείριση 

Την Ταμειακή Υπηρεσία του Νομικού Προσώπου «Κέ¬ 


ντρο Ανοικτής Προστασίας Ηλικιωμένων Δήμου Βιστωνί¬ 
δας» εκτελεί το Δημόσιο Ταμείο Ξάνθης που εκτελεί και 
την Ταμειακή Υπηρεσία του Δήμου Βιστωνίδας και εφαρ¬ 
μόζονται αναλογικά οι διατάξεις περί Οικονομικής Διοική- 
σεως και Λογιστικού των Δήμων και Κοινοτήτων. 

Επίσης οι διατάξεις της Νομοθεσίας περί Δήμων και 
Κοινοτήτων, περί οικονομικού έτους, ψηφίσεως προϋπο¬ 
λογισμού, αποδόσεως απολογισμού και ελέγχου αυτών, 
εκποιήσεως και μισθώσεως πραγμάτων και συνάψεως 
δανείων, εφαρμόζονται κατ’ αναλογία καιεπίτου Κέντρου 
Ανοικτής Προστασίας Ηλικιωμένων Δήμου Βιστωνίδας. 

Τα ποσά που είναι στη διάθεση του Κέντρου τούτου, κα¬ 
τατίθενται στο άνω Δημόσιο Ταμείο κατά τα νόμιμα και 
αναλαμβάνονται με εντάλματα που εκδίδονται από τον 
Πρόεδρο, μέσα στα πλαίσια των αποφάσεων του Διοικη¬ 
τικού Συμβουλίου. 

Άρθρο 13ο 

Εκτέλεση έργων - Προμήθεια πραγμάτων 

Η εκτέλεση έργων και η προμήθεια πραγμάτων από το 
Νομικό Πρόσωπο του Κέντρου Ανοικτής Προστασίας Ηλι¬ 
κιωμένων ενεργείται σύμφωνα με τις διατάξεις που εφαρ¬ 
μόζονται κάθε φορά για την εκτέλεση έργων και Προμή¬ 
θεια πραγμάτων υπό των Δήμων και Κοινοτήτων. 

Άρθρο 14ο 

Προσωπικό 

Για την εκπλήρωση του σκοπού του προγράμματος 
προσλαμβάνεται το παρακάτω προσωπικό: 

1. Κοινωνική Λειτουργός 

2. Φυσικοθεραπευτής 

3. Εργοθεραπευτής 

4. Ιατρός Παθολόγος ή γενικός Ιατρός με μερική απα¬ 
σχόληση 

5. Αδελφή Επισκέπτρια κατά προτίμηση και ελλείψει αυ¬ 
τής αδελφή Νοσοκόμα ανωτέρω Σχολών ΔΕ ή ΠΕ. 

6. Οικογενειακή βοηθός 

Οι υπηρεσίες γραμματείας και διαχειρίσεως ανατίθε¬ 
νται σε μέλη του Κ.Α. Π. Η. 

Άρθρο 15ο 

Καθήκοντα προσωπικού 

1) Της κοιν. Υπηρεσίας προΐσταται ο Κοινωνικός Λει¬ 
τουργός του Κέντρου ο οποίος έχει τις παρακάτω αρμο¬ 
διότητες: 

α. Συνεργάζεται μετά μέλη με σκοπό να συμβάλλει στην 
αντιμετώπιση τυχόν ψυχολογικών, ατομικών ή οικογενει¬ 
ακών προβλημάτων σεβόμενος την προσωπικότητα, την 
αξιοπρέπεια και τα δικαιώματα του μέλους. 

β. Συνεργάζεται με το υπόλοιπο προσωπικό του κέ¬ 
ντρου και έχει την διοικητική ευθύνη της εύρυθμης λει¬ 
τουργίας των υπηρεσιών του Κέντρου, δηλαδή του Ια¬ 
τρείου, Φυσικοθεραπευτηρίου και των άλλων ειδικοτήτων 
που αποσκοπούν στην καλύτερη εξυπηρέτηση των προ- 
στατευόμενων μελών. 

γ. Συνεργάζεται με τη Διοίκηση του Κέντρου και έχει την 
ευθύνη για την οργάνωση, εκπαίδευση και αξιοποίηση 
των εθελοντών καθώς και τη Διοικητική παρακολούθηση 
της πρακτικής ασκήσεως των σπουδαστών των Σχολών 
Κοινωνικής Εργασίας και άλλων σπουδαστών των Παραϊ- 
ατρικών επαγγελμάτων, που τυχόν θα εκπαιδεύονται στο 
Κέντρο. 

δ. Έχει την ευθύνη της επικοινωνίας με τους τοπικούς 
παράγοντες της περιοχής και του Δήμου που λειτουργεί 
το Κέντρο με σκοπό την διαφώτιση και συμμετοχή τους 
στο πρόγραμμα. 

ε. Οργανώνει σύμφωνα με το εγκεκριμένο πρόγραμμα, 
τις διάφορες εκδηλώσεις ψυχαγωγικές μορφωτικές 
κ.λ.π. του Κέντρου στα πλαίσια καλής συνεργασίας, με 
τους Δημότες ή Ιδιώτες εθελοντές, εφόσον υπάρχουν, 
και με τα μέλη και γενικά αντιμετωπίζει κάθε έκτακτο θέ¬ 
μα που αφορά στη Λειτουργία του Κέντρου. 

2) Του Ιατρείου προΐσταται γιατρός Παθολόγος ή άλλης 
ειδικότητας σχετικά με τις ανάγκες και τον αριθμό των με¬ 
λών ο οποίος παρέχει τις ιατρικές του υπηρεσίες, φροντί¬ 
ζει για την, ύστερα από εξέτασή του, παραπομπή των με¬ 
λών σε άλλες ειδικότητες, συνιστά διενέργεια παρακλινι- 
κών εξετάσεων και παρέχει οδηγίες για φαρμακευτική 
αγωγή, επισκεπτόμενος σε έκτακτες περιπτώσεις και στο 
σπίτι το μέλος που έχει την ανάγκη του. 

3) Στο ιατρείο του Κέντρου υπηρετεί: 

Επισκέπτρια αδελφή κατά προτίμηση, ή Νοσηλεύτρια 

της οποίας το έργο είναι το εξής: 

α. Να βοηθά τον Ιατρό τις ημέρες και τις ώρες που λει¬ 
τουργεί το ιατρείο. 

β. Μαζί με τον Ιατρό έχει την ευθύνη για την φύλαξη και 
διαχείριση του φαρμακευτικού και υγειονομικού υλικού 
του Κέντρου. 

γ. Επισκέπτεται με εντολή του ιατρού, τα μέλη στο σπί¬ 
τι τους και παρέχει νοσηλευτικές φροντίδες και οδηγίες. 

δ. Επισημαίνει τις περιπτώσεις των μελών που χρειάζο¬ 
νται οδηγίες και παρέχει πληροφορίες σχετικά με θέματα 
ατομικής και δημόσιας υγείας. 

Γενικά επιλαμβάνεται με κάθε θέμα υγείας που αφορά 
τα μέλη και τις οικογένειες τους. 

4) Στο Φυσικοθεραπευτήριο του Κέντρου προΐσταται ο 
φυσιοθεραπευτής ο οποίος ύστερα από γραπτή εντολή 
του ιατρού, εφαρμόζει φυσιοθεραπευτική αγωγή στα 
μέλη του Κέντρου που έχουν ανάγκη από αυτήν. 

Φυσιοθεραπευτική αγωγή μπορεί να εκτελεσθεί στο 
σπίτι μελών σε έκτακτες και ειδικές ανάγκες τους που κρί¬ 
νει ο ιατρός. 

5) Στο Εργοθεραπευτήριο, προΐσταται ο εργοθεραπευ- 
τής, ο οποίος έχει ως έργο του την αξιοποίηση και τη δρα- 
στηριοποίηση του μέλους, για δημιουργική απασχόληση 
και παραγωγικό έργο με σκοπό και την οικονομική του ενί¬ 
σχυση. Επίσης βοηθά το μέλος στην άσκηση για αυτοε¬ 
ξυπηρέτηση και στην ανάπτυξη ειδικών ενδιαφερόντων. 

Ο Εργοθεραπευτής μπορεί να παρέχει τις υπηρεσίες 
του και στο σπίτι του μέλους όταν υπάρχει ειδική για τού¬ 
το ανάγκη. 

6) Η Οικογενειακή βοηθός, προσφέρει τις υπηρεσίες 
της κυρίως στο σπίτι των μελών, για τις περιπτώσεις που 
ζούν μόνοι τους και έχουν ιδιαίτερες ανάγκες βοήθειας. 

Η βοήθεια συνίσταται στην παροχή υπηρεσιών μέσα 
στο σπίτι όπως είναι π.χ. ελαφρύ μαγείρεμα, καθαριότητα 
προμήθεια τροφίμων και διάφορες άλλες μικροεξυπηρε- 
τήσεις έξω από το σπίτι. 

Επίσης μεριμνά για την καθαριότητα και τον ευπρεπι- 
σμό όλων των χώρων του Κ.Α.Π.Η. 

7) Το Κέντρο Ανοικτής Προστασίας του Δήμου μπορεί 
να χρησιμοποιηθεί σαν Κέντρο πρακτικής ασκήσεως 
σπουδαστών Σχολών Κοινωνικής Εργασίας και άλλων πα- 
ραϊατρικών επαγγελμάτων. 

8) Ανάμεσα στις δραστηριότητες του Κέντρου είναι και 


η κινητοποίηση, εκπαίδευση και χρησιμοποίηση εθελοντι¬ 
κού προσωπικού, σε όλα τα προγράμματα, που θα προ¬ 
έρχεται κατά προτίμηση από το Δήμο και την περιοχή που 
λειτουργεί το Κέντρο (και τα παραρτήματάτου). 

Άρθρο 16ο 

Πόροιτου Νομικού Προσώπου (Κ.Α.Π.Η.) είναι: 
α) ετήσια επιχορήγηση του Δήμου 3.000.000 δρχ. που 
είναι γραμμένη στον προϋπολογισμό του Δήμου και σε 
βάρος του Κ.Α. 212.4 για το τρέχονοικον. έτος καθώς και 
3.000.000 δρχ. για κάθε ένα από τα επόμενα οικονομικά 
έτη και σε βάρος του ίδιου Κ.Α 212.4 
β) επιχορηγήσεις από Υπ. Υγείας & Πρόνοιας και άλλες 
επιχορηγήσεις 
γ) Συνδρομές των μελών 
δ) Διοργάνωση εκδηλώσεων 

ε) Εισφορές, δωρέες, κληρονομιές και κληροδοσίες. 

Άρθρο 17ο 

Διάλυση του Κέντρου Ανοικτής Προστασίας 
Το Κέντρο Ανοικτής Προστασίας Δήμου Βιστωνίδας κα- 
ταργείται με τον ίδιο τρόπο που συνεστήθη και η περιουσία 
του περιέρχεται στον Δήμο που το ίδρυσε και διατίθεται κα¬ 
τά τον τρόπο που θα ορίσει το Δημοτικό Συμβούλιο με την 
απόφασή του για την κατάργηση και όπως ορίζεται από τις 
διατάξεις περί Δημοτικών και Κοινοτικών Προσώπων του 
Δημοτικού και Κοινοτικού Κώδικα που ισχύουν κάθε φορά. 

Άρθρο 18ο 

Κάθε άλλη λεπτομέρεια που δεν προβλέπεται από το 
ιδρυτικό Διάταγμα και τον παρόντα Κανονισμό, ρυθμίζε¬ 
ται με απόφαση του Δημοτικού Συμβουλίου του Δήμου Βι¬ 
στωνίδας ύστερα από αιτιολογημένη πρόταση του Διοι¬ 
κητικού Συμβουλίου του Κέντρου Ανοικτής Προστασίας 
Ηλικιωμένων και στηριζόμενη στο Νόμο. 

Ιδία δύναται το Δ.Σ. να αποφασίζει για το ύψος της δα¬ 
πάνης όσον αφορά την επιχορήγηση. 

Άρθρο 19ο 

Από τις διατάξεις της απόφασης αυτής προκαλείται δα¬ 
πάνη σε βάρος των προϋπολογισμών του Δήμου Βιστωνί¬ 
δας ύψους 3.000.000 δρχ. και σε βάροςτου Κ.Α. 212.4 για 
το τρέχον οικονομικό έτος καθώς και 300.000 δρχ. για κά¬ 
θε ένα από τα επόμενα οικονομικά έτη και σε βάρος του 
ίδιου Κ.Α. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ξάνθη, 29 Μαΐου 2000 

Με εντολή Γ εν. Γ ραμματέα Περιφέρειας 
Ο Γενικός Διευθυντής 
ΛΑΖΑΡΟΣ ΤΣΑΚΜΑΚΙΔΗΣ 

Αριθ. Πρωτ.: 4589 (3) 

Τροποποίηση Οργανισμού Εσωτερικής Υπηρεσίας Δή¬ 
μου Δημητρίου Υψηλάντη Ν. Κοζάνης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΜΑΚΕΔΟΝΙΑΣ 

Έχοντας υπ’ όψη: 

1. Τις διατάξεις του Ν. 2503/97 

2. Τις διατάξεις του Ν. 2539/97 

3. Τις διατάξεις του άρθ. 57 παρ. ΙΟτου Ν. 2218/94 

4. Τις διατάξεις του άρθ. 8παρ. 5 του Ν. 2307/95 

5. Την αριθ. 3753/20.4.1999 απόφαση του Γενικού 
Γραμματέα Περιφέρειας Δυτ. Μακεδονίας περί έγκρισης 
του Οργανισμού Εσωτερικής Υπηρεσίας Δήμου Δημητρί- 
ου Υψηλάντη. 

6. Την αριθ. 63/99 απόφαση του Δημοτικού Συμβουλίου 
Δήμου Δημητρίου Υψηλάντη. 

7. Την από 7.1.2000 (1/2000 πρακτικό συνεδριάσεως) 
θετική γνωμοδότηση του Υπηρεσιακού Συμβουλίου του 
άρθ. 8παρ. 4του Ν. 2307/95, αποφασίζουμε: 

Τροποποιούμε την αριθ. 3753/20.4.99 απόφαση του Γε¬ 
νικού Γραμματέα Περιφέρειας Δυτ. Μακεδονίας περί 
έγκρισης του Οργανισμού Εσωτερικής Υπηρεσίας του 
Δήμου Δημητρίου Υψηλάντη και προσθέτουμε στο άρθρο 
12 αυτής, παράγραφο ως ακολούθως: 

ΘΕΣΕΙΣ ΕΙΔΙΚΩΝ ΣΥΝΕΡΓΑΤΩΝ 

Μία (Ε.Θ) Ειδική Θέση (άρθ. 67 του Ν. 1416/84). 

Κατά τα λοιπά ισχύει η αριθ. 3753/20.4.99 απόφαση του 
Γενικού Γ ραμματέα Περιφέρειας Δυτικής Μακεδονίας. 

Με την παρούσα δεν προκύπτει δαπάνη σε βάρος του 
Προϋπολογισμού του Δήμου Δημητρίου Υψηλάντη. 

Η παρούσα να δημοσιευθεί στην Εφημερίδα της Κυ- 
βερνήσεως. 

Κοζάνη, 30 Μάίου 2000 

Ο Γ ενικός Γ ραμματέας Περιφέρειας 
ΑΡΗΣ ΠΑΠΑΔΟΠΟΥΛΟΣ 

Αριθ. Πρωτ.: 3710 (4) 

Ίδρυση καταφυγίου άγριας ζωής στο Δήμο Παλλήνης Ν. 

Χαλκιδικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπ’ όψη: 

1. Την αριθ. 6877/30.10.1998 απόφαση του Γενικού 
Γ ραμματέα Περιφέρειας Κεντρικής Μακεδονίας «Ανάθε¬ 
ση άσκησης αρμοδιοτήτων στον Γ ενικό Δ/ντή Περιφέρει¬ 
ας» που εκδόθηκε σύμφωνα με τις δ/ξεις Ν. 2503/97 «Δι¬ 
οίκηση, οργάνωση, στελέχωση της Περιφέρειας .... 
κ.λ.π.». 

2. Τις δ/ξεις παρ. 1.2,3,4 άρθρων 253 και 254 Ν.Δ. 86/69 
όπως αντικαταστάθηκαν από τις παρ. 5, 6, 7, 8 άρθρων 3 
και 4 Ν. 177/75 και το αρθ. 57 Ν. 2637/98. 

3. Την αριθ. 414985/29.11.1985 κοινή απόφαση Υπ. 
Εθνικής Οικονομίας και Αναπληρωτή Υπουργού Γεωρ¬ 
γίας «Μέτρα διαχείρισης της άγριας πτηνοπανίδας». 

4. Το αριθ. 127/26.1.2000 έγγραφο του Δασαρχείου 
Κασσάνδρας προς τον Κυνηγετικό Σύλλογο Κασσάνδρας 
άνευ απαντήσεως. 

5. Την αριθ. 672/5.4.2000 αναφορά του Δασαρχείου Κασ¬ 
σάνδρας με την οποία εισηγείται την κήρυξη έκτασης εμ- 
βαδού 9.600 στρ. περιοχής Ελών Ν. Φώκαιας «Μεσονήσι - 
Γεράνι» καταφυγίου άγριας ζωής για την προστασία, ανά¬ 
πτυξη, αναπαραγωγή, διαχείμανση της άγριας πανίδας. 

6. Την αριθ. 1386/3.5.2000 σύμφωνη εισήγηση της 
Δ/νσης Δασών Χαλκιδικής. 

7. Το γεγονός ότι σύμφωνα με μελέτη, καταγραφή, 
αξιολόγηση των υγροτόπων Νέας Φώκαιας Χαλκιδικής 


που συνέταξε το Τμήμα Δασολογίας & Φυσικού Περιβάλ¬ 
λοντος και η Ελληνική Ορνιθολογική Εταιρεία διαπιστώ¬ 
θηκε η οικολογική αξία των δύο υγροτόπων και της γειτ- 
νιάζουσας αυτών περιοχής και η ανάγκη για την προστα¬ 
σία της χλωρίδας (αμμοθωϊκή βλάστηση - συστάδες 
χαλεπίουπεύκης, συστάδες ίυπουεερ.ρ., αλοφυτική βλά¬ 
στηση, καλαμώνες) και της άγριας πανίδας (θηλαστικά, 
ερπετά, αμφίβια, ιχθείς, ορνιθοπανίδα) πολλά είδη της 
οποίας προστατεύονται (Κόκκινο βιβλίο, παράρτημα I 
οδηγίας 79/409/ΕΟΚ, παράρτημα II Σύμβαση Βέρνης, 
5ΡΕΟ 1,2, 3.4), αποφασίζουμε: 

Ιδρύουμε μόνιμο καταφύγιο άγριας ζωής στην περιοχή 
Δημοτικών Διαμερισμάτων Νέας Φώκαιας και Ποτίδαιας 
Δήμου Παλλήνης Χαλκιδικής εμβαδού 9.600 στρ. το 
οποίο οριοθετείται ως εξής: 

Αρχίζει από την θάλασσα στη θέση «Πύργος», οδεύει 
προς ανατολάς στο Οαπιρίπρ ΒΙυθ ϋΐ'θαπι, από εκεί Βο¬ 
ρειοανατολικά στο φυλάκιο των αγροτικών φυλακών 
Κασσάνδρας. Βόρεια στις αγροτικές φυλακές, στο όριο 
έλους Μεσονήσι, στο όριο έλους Γεράνι στρίβει δυτικά 
στη θάλασσα στη θέση «Αρχαία ερείπια» ακολουθεί προς 
νότο τη θάλασσα και κλείνει πάλι στη θέση «Πύργος». Το 
υψόμετρο της περιοχής κυμαίνεται από 0 έως 20 μ. 

Εντός του καταφυγίου άγριας ζωής απαγορεύεται επ’ 
αόριστον η Θήρα κάθε θηράματος και κάθε είδους άγριας 
πανίδας, η σύλληψη κάθε είδους άγριας πανίδας για μη 
ερευνητικούς σκοπούς, η καταστροφή κάθε είδους ζώνης 
με φυσική βλάστηση, η καταστροφή των ζωντανών φυτο¬ 
φρακτών, η αμμοληψία, η εκχέρσωση και επιχωμάτωση, η 
αποστράγγιση και αποξήρανση ελωδών εκτάσεων, η ρύ¬ 
πανση των υδατικών πόρων, η ρίψη απορριμάτων, η έντα¬ 
ξη έκτασης καταφυγίου άγριας ζωής σε πολεοδομικό ή 
ρυμοτομικό σχεδίασμά, οι βιομηχανικές εγκαταστάσεις 
μεταλλεία, λατομεία και ελεύθερη κατασκήνωση. 

Απαγορεύεται επίσης η κοπή και συλλογή αρωματικών, 
βαφικών, διακοσμητικών- ανθοκομικών, μελισσοκομικών, 
αρτυματικών φυτών για εμπορικούς σκοπούς. 

Η εκτέλεση αλιευτικών έργων, έργων αναδασμού, του¬ 
ριστικών εγκαταστάσεων και δρόμων γίνεται ύστερα από 
μελέτη περιβαλλοντικών όρων τύπου Α’ και χορήγηση 
έγκρισης περιβαλλοντικών όρων. 

Κατ’ εξαίρεση επιτρέπεται η σύλληψη ειδών της άγριας 
πανίδας και η μεταφορά τους προς εμπλουτισμό άλλων 
κατάλληλων περιοχών μόνο από τη Δασική Υπηρεσία. 

Εντός του καταφυγίου η Δασική Υπηρεσία μπορεί να 
εκτελεί έργα βελτίωσης - αναβάθμισης - αποκατάστασης 
του βιοτόπου σύμφωνα με τις δ/ξεις αρθ. 16 Ν.998/79. 

Ητήρησητης παρούσης ανατίθεται στα όργανα της Δα¬ 
σικής Υπηρεσίας, της Ελληνικής Αστυνομίας, της Αγρο¬ 
φυλακής και τις Κυνηγετικές Οργανώσεις, οι δε παραβά¬ 
τες αυτής τιμωρούνται κατά τις δ/ξεις της Δασικής Νομο¬ 
θεσίας. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Η ισχύς της αρχίζει από της δημοσιεύσεως της. 

Θεσσαλονίκη, 2 Ιουνίου 2000 

Με εντολή Γ ενικού Γ ραμματέα Περιφέρειας 
Ο Γενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 

